作者：张炎
词牌/韵律：渡江云

paragraphs: 山空天入海，倚楼望极，风急暮潮初。
一帘鸠外雨，几处闲田，隔水动春锄。
新烟禁柳，想如今、绿到西湖。
犹记得、当年深隐，门掩两三株。
愁余。
荒洲古溆，断梗疏萍，更漂流何处。
空自觉、围羞带减，影怯灯孤。
常疑即见桃花面，甚近来、翻笑无书。
书纵远，如何也都无。

标签：宋词三百首